30. 12. 89 De Europæiske Fællesskabers Tidende Nr. C 327/29 
Forslag til Rådets forordning (EØF) om almindelige sundhedsbestemmelser for produktion og 
afsætning af produkter af animalsk oprindelse og specifikke sundhedsbestemmelser for visse 
produkter af animalsk oprindelse 
KOM(89) 492 endelig udg. 
(Forelagt af Kommissionen den 30. oktober 1989) 
(89/C 327/04) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det Euro­
pæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og Sociale 
Udvalg, og 
ud fra følgende betragtninger: 
Produkter af animalsk oprindelse er opført på listen over 
varer i bilag II til Traktaten; produktion og afsætning af 
produkter af animalsk oprindelse er en indkomstkilde for en 
del af landbrugsbefolkningen; 
for at sikre en rationalisering af denne sektor og forøge 
produktiviteten bør der fastsættes regler på EF-plan vedrø­
rende folkesundheden i forbindelse med produktion og 
afsætning af produkter af animalsk oprindelse; 
Fællesskabet skal vedtage foranstaltninger med henblik på 
gradvis oprettelse af det indre marked i løbet af perioden 
indtil den 31. december 1992; 
de frie varebevægelser for landbrugsprodukters vedkommen­
de er et hovedelement i den fælles markedsordning og skulle 
lette en rationalisering af landbrugsproduktionen og udnyt­
telsen af produktionsfaktorerne; 
produkter af animalsk oprindelse skal behandles hygiejnisk 
for at undgå, at der opstår risiko for folkesundheden; der bør 
derfor fastsættes generelle sundhedsbestemmelser for at sikre 
forbrugerne uskadelige produkter af høj kvalitet; 
der er fastsat specifikke sundhedsbestemmelser på fælles­
skabsplan for visse produkter af animalsk oprindelse, især 
kød, kødprodukter, fjerkrækød, hakket kød og varmebe­
handlet mælk; det er desuden nødvendigt at fastsætte 
specifikke sundhedsbestemmelser for produkter af animalsk 
oprindelse, som endnu ikke er omfattet af specifikke sund­
hedsbestemmelser på fællesskabsplan; 
det er nødvendigt at sikre, at der kun afsættes uskadelige 
produkter af animalsk oprindelse, og at fastlægge procedurer for tilbagetrækning af produkter af animalsk oprindelse fra 
markedet, når de kan være til fare for folkesundheden, samt 
at tage de fornødne skridt på fællesskabsplan; 
bestemmelserne i kapitel II i denne forordning bør revideres 
efter Rådets vedtagelse af en horisontal hygiejnelovgivning 
om levnedsmidler; 
det bør overlades til Kommissionen at vedtage foranstalt­
ninger til gennemførelse af denne forordning; med henblik 
herpå bør der indføres procedurer, der sikrer et snævert og 
effektivt samarbejde mellem Kommissionen og medlemssta­
terne i Den Stående Veterinærkomité — 
UDSTEDT FØLGENDE FORORDNING: 
KAPITEL I 
Almindelige bestemmelser 
Artikel 1 
1. I denne forordning fastsættes 
— almindelige sundhedsbestemmelser for produktion og 
afsætning af produkter af animalsk oprindelse . 
— specifikke sundhedsbestemmelser for produktion og 
afsætning af produkter af animalsk oprindelse, som 
endnu ikke er omfattet af sundhedsbestemmelser på 
fællesskabsplan. 
2. Anvendelsen af bestemmelserne i denne forordning 
foregriber ikke en kommende horisontal hygiejnelovgivning 
om levnedsmidler. 
Artikel 2 
I denne forordning forstås ved: 
»produkter af animalsk oprindelse«: produkter, som direkte 
eller indirekte stammer fra dyr, i forarbejdet eller uforarbej­
det form, og som er bestemt til konsum 
»dyr«: alle dyrearter 
Nr. C 327/30 De Europæiske Fællesskabers Tidende 30. 12. 89 
»behandling«: behandling for at sikre en vis grad af holdbar­
hed. Køling og frysning betragtes dog ikke som behand­
ling 
»virksomhed«: enhver virksomhed, hvor produkter af ani­
malsk oprindelse tilvirkes, forarbejdes, indpakkes, emballe­
res eller oplagres 
»kompetent myndighed«:den sundhedsmyndighed, som er 
udpeget af medlemsstaten. 
KAPITEL II 
Almindelige sundhedsbestemmelser 
Artikel 3 
Produkter af animalsk oprindelse må kun afsættes eller 
anvendes som ingredienser, hvis de: 
1) stammer fra dyr, der ikke lider af sygdomme, som kan 
overføres til mennesker gennem produktet af animalsk 
oprindelse 
2) er egnet til formålet og ikke kan forventes at være til fare 
for menneskers sundhed 
3) er fremstillet under hygiejniske forhold og fundet egnet 
til konsum 
4) opfylder Fællesskabets sundhedsbestemmelser, især Fæl­
lesskabets specifikke sundhedsbestemmelser eller, hvis 
sådanne ikke foreligger, bestemmelserne i kapitel III. 
Artikel 4 
1. De, der fremstiller produkter af animalsk oprindelse, 
skal træffe alle fornødne foranstaltninger for at forhindre, at 
der opstår fare for folkesundheden, og skal især: 
— fastslå og kontrollere de kritiske kontrolpunkter i virk­
somhederne 
— udtage prøver til undersøgelse i et af den kompetente 
myndighed godkendt laboratorium for at kontrollere 
rengørings- og desinfektionsmetoderne og kontrollere 
overholdelsen af de mikrobiologiske kriterier og andre 
kriterier for kontrol, som er fastsat i specifikke sundheds­
bestemmelser eller efter artikel 24 
— registrere og opbevare resultaterne af de forskellige 
kontroller og prøver til forelæggelse for den kompetente 
myndighed i en periode på mindst to år. 
2. Hvis det af laboratorieundersøgelsen eller andre oplys­
ninger, producenten ligger inde med, fremgår at der er en 
alvorlig sundhedsmæssig risiko, skal ledelsen omgående 
underrette den kompetente myndighed, som tager de fornød­
ne skridt i overensstemmelse med artikel 5. Artikel 5 
1. Hvis oplysninger, som producenten ligger inde med, 
eller inspektioner foretaget af den kompetente myndighed 
afslører, at der er overhængende fare for menneskers sund­
hed, skal producenten efter anmodning fra den kompetente 
myndighed trække den pågældende sending og i givet fald 
andre sendinger tilbage fra markedet. Den kompetente 
myndighed skal omgående iværksætte en undersøgelse og 
træffe passende foranstaltninger. Disse foranstaltninger kan 
omfatte forbud mod afsætning af produkter, indtil de af den 
kompetente myndighed krævede forbedringer er blevet fore­
taget. 
2. Den kompetente myndighed tager alle fornødne skridt 
til at sikre, at sendinger, som allerede er afsat, trækkes 
tilbage. 
3. Tilbagetrukne sendinger forbliver under den kompe­
tente myndigheds tilsyn og kontrol, indtil de destrueres, 
anvendes til andre formål end konsum eller efter tilladelse fra 
den kompetente myndighed forarbejdes på ny på passende 
måde for at sikre, at de er uskadelige. 
4. Gennemførelsesbestemmelser til denne artikel fastsæt­
tes efter fremgangsmåden i artikel 24. 
Artikel 6 
1. Hver enkelt medlemsstat underretter omgående Kom­
missionen og de øvrige medlemsstater, hvis der på dens 
område opstår mistanke om eller forekommer problemer, 
der kan udgøre en alvorlig fare for folkesundheden. Den 
underretter også Kommissionen og de øvrige medlemsstater 
om de foranstaltninger, der er bragt i anvendelse. Disse 
foranstaltninger skal være af en sådan art, at de forhindrer 
enhver fare for folkesundheden. 
2. Ved modtagelsen af de i stk. 1 omhandlede oplysnin­
ger kan repræsentanter for Kommissionen i samarbejde med 
den kompetente myndighed omgående besøge den pågælden­
de virksomhed eller det pågældende område og foretage en 
undersøgelse. 
Hvis Kommissionen anser de i henhold til stk. 1 anvendte 
foranstaltninger for utilstrækkelige, træffer Kommissionen 
hurtigst muligt en afgørelse om indførelse af passende 
foranstaltninger, alt efter situationen. 
3. Gennemførelsesbestemmelser til denne artikel, især en 
liste over sundhedsmæssige problemer, der betragtes som 
alvorlige, fastlægges efter fremgangsmåden i artikel 24. 
Artikel 7 
1. Hvis en medlemsstat mener, at en af de i artikel 6, 
stk. 1, omhandlede situationer foreligger eller kunne forelig­
ge i en anden medlemsstat, samt at den kompetente myndig-
30. 12. 89 De Europæiske Fællesskabers Tidende Nr. C 327/31 
hed i sidstnævnte medlemsstat ikke har iværksat passende 
foranstaltninger, underretter medlemsstaten omgående 
Kommissionen herom. 
2. Under de i stk. 1 omhandlede omstændigheder finder 
bestemmelserne i artikel 6, stk. 2, anvendelse. 
Artikel 8 
1. Kommissionen anmoder hurtigst muligt den i arti­
kel 22 omhandlede komité om at undersøge situationen. 
Kommissionen kan efter fremgangsmåden i artikel 23 
bekræfte, ændre eller ophæve den i artikel 6, stk. 2, 
omhandlede afgørelse eller kan træffe afgørelse om at 
pålægge den pågældende medlemsstat at træffe passende 
foranstaltninger, alt efter situationen. 
2. Under særligt alvorlige omstændigheder, især hvis den 
pågældende medlemsstat finder det umuligt at gennemføre 
de foranstaltninger, der anses for nødvendige, kan Kommis­
sionen efter fremgangsmåden i artikel 23 bemyndige andre 
medlemsstater til at træffe passende foranstaltninger. 
Artikel 9 
Kommissionen overvåger situationen, om nødvendigt ved at 
sende repræsentanter til den pågældende virksomhed eller 
det pågældende område, og ændrer eller ophæver efter 
fremgangsmåden i artikel 23 de i artikel 6, stk. 2, og arti­
kel 7 omhandlede afgørelser på baggrund af udviklingen. 
Artikel 10 
Hvis der opstår eller kunne opstå sundhedsmæssige proble­
mer i flere eller samtlige medlemsstater, kan Kommissionen 
efter fremgangsmåden i artikel 24 træffe afgørelse om at 
samordne de fornødne foranstaltninger. 
Denne afgørelse kan især omfatte: 
— oplysninger om situationen i medlemsstaterne, som 
Kommissionen skal have tilsendt 
— et overvågningsprogram, der gennemføres af medlems­
staterne, med hensyn til forekomst af visse mikroorga­
nismer, restkoncentrationer eller andre skadelige stoffer i 
produkter af animalsk oprindelse på de forskellige pro­
duktions- og distributionsstadier 
— foranstaltninger, der skal træffes på baggrund af resulta­
terne af kontrollen. 
Artikel 11 
Myndighederne i en medlemsstat hvortil Kommissionen 
finder det nødvendigt at sende repræsentanter, giver repræ­
sentanterne den fornødne bistand til gennemførelsen af deres 
opgave. Artikel 12 
De eventuelle gennemførelsesbestemmelser til artikel 7 til 11 
fastsættes efter fremgangsmåden i artikel 24. 
Artikel 13 
1. Uden at det berører bestemmelserne i Fællesskabets 
specifikke sundhedsforskrifter, og i det omfang sund­
hedsmæssige problemer gør det nødvendigt, kan Kommis­
sionen efter fremgangsmåden i artikel 24 opstille en liste over 
nationale referencelaboratorier i Fællesskabet, der er udpe­
get af medlemsstaterne, for at sikre, at de tilsynsførende 
referencelaboratorier varetager deres opgaver på ensartet 
vis. 
2. Efter samme fremgangsmåde kan Kommissionen 
afhængig af problemet og produkttypen udpege et eller flere 
referencelaboratorier i Fællesskabet. Fællesskabets referen­
celaboratoriers beføjelser og arbejdsbetingelser fastlægges af 
Kommissionen efter fremgangsmåden i artikel 24! 
Artikel 14 
Kommissionen kan rette henstillinger med retningslinjer for 
god produktionspraksis for de forskellige produktions- og 
distributionsstadier. Disse retningslinjer kan omfatte detal­
jerede ordninger for den kontrol, som bør udføres af 
producenterne. 
Artikel 15 
Bestemmelserne Rådets forordning (EØF) (veterinærkontrol 
i samhandelen inden for Fællesskabet med henblik på 
gennemførelsen af det indre marked) finder anvendelse, især 
hvad angår tilrettelæggelsen af og de foranstaltninger, der 
skal træffes efter den af bestemmelsesmedlemsstaten fore­
tagne kontrol, og de beskyttelsesforanstaltninger, der skal 
træffes. 
KAPITEL III 
Specifikke sundhedsbestemmelser 
Artikel 16 
1. Bestemmelserne i artikel 17,18 og 19 finder anvendel­
se på produkter af animalsk oprindelse, som endnu ikke er 
omfattet af specifikke sundhedsbestemmelser på fælles­
skabsplan. 
2. I det omfang det er nødvendigt for at opnå en ensartet 
gennemførelse af denne forordning, kan Kommissionen efter 
Nr. C 327/32 De Europæiske Fællesskabers Tidende 30. 12. 89 
fremgangsmåden i artikel 24 opstille en liste over de i stk. 1 
omhandlede produkter af animalsk oprindelse eller ændre 
denne liste. 
Artikel 17 
For produktion og afsætning af de i artikel 16, stk. 1, 
omhandlede produkter af animalsk oprindelse gælder følgen­
de betingelser: 
1) Virksomheden, hvor de er blevet tilvirket, forarbejdet 
eller indpakket, skal være kontrolleret i overensstemmel­
se med artikel 18 for at sikre, at kravene i bilagets 
kapitel I og II er opfyldt 
2) produkterne skal være i overensstemmelse med bilagets 
kapitel III 
3) produkterne skal, hvis de er emballeret, være emballeret i 
overensstemmelse med bilagets kapitel IV 
4) produkterne skal være mærket i overensstemmelse med 
bilagets kapitel V 
5) produkterne skal transporteres og oplagres i overens­
stemmelse med bilagets kapitel VI. 
Artikel 18 
1. Med henblik på inspektion og for at kunne finde frem 
til oprindelsesvirksomheden registrerer medlemsstaterne alle 
virksomheder, der hver tildeles et officielt nummer. Regi­
strene skal holdes ajour. 
2. Inspektion af og tilsyn med virksomhederne gennem­
føres af den kompetente myndighed, som til enhver tid skal 
have fri adgang til alle dele af virksomheden, således at den 
kan sikre sig, at denne forordning overholdes. 
3. Hvis det af disse inspektioner fremgår, at kravene i 
denne forordning ikke overholdes, træffer den kompetente 
myndighed de nødvendige foranstaltninger. 
4. Analyserne og undersøgelserne skål foretages efter 
gennemprøvede og videnskabeligt anerkendte metoder, især 
dem, der er fastsat i fællesskabsbestemmelserne eller andre 
internationale normer. 
5. Kommissionen fastsætter referencemetoderne efter 
fremgangsmåden i artikel 24. 
Artikel 19 
1. I den udstrækning det er nødvendigt for at opnå en 
ensartet anvendelse af denne forordning, kan veterinærsag­
kyndige fra Kommissionen foretage kontrol på stedet; de skal 
især undersøge, om virksomhederne rent faktisk overholder 
denne forordning. Kommissionen underretter medlemssta­
terne om udfaldet af denne kontrol. En medlemsstat, på hvis område der udføres kontrol, yder de 
sagkyndige den fornødne bistand til gennemførelse af deres 
opgave. 
De almindelige gennemførelsesbestemmelser til denne artikel 
fastsættes efter fremgangsmåden i artikel 24. 
2. Den pågældende medlemsstat træffer alle fornødne 
foranstaltninger for at tage hensyn til resultaterne af den i 
stk. 1 omhandelde kontrol. Hvis medlemsstaten undlader at 
træffe sådanne foranstaltninger, kan Kommissionen efter 
fremgangsmåden i artikel 23 forbyde afsætning af animalske 
produkter, der kommer fra den virksomhed, som ikke 
længere opfylder bestemmelserne i denne forordning. 
KAPITEL IV 
Afsluttende bestemmelser 
Artikel 20 
Bilaget ændres af Kommissionen efter fremgangsmåden i 
artikel 24, blandt andet for at bringe det på linje med de 
teknologiske fremskridt. 
Artikel 21 
Indtil der er indført fællesskabsbestemmelser for indførsel af 
produkter af animalsk oprindelse fra tredjelande, skal med­
lemsstaterne for disse indførslers vedkommende anvende 
bestemmelser, der mindst svarer til dem, der er fastsat i denne 
forordning. 
Artikel 22 
Kommissionen bistås af Den Stående Veterinærkomité, der 
er nedsat ved Rådets afgørelse 68/361/EØF (*), i det 
følgende benævnt »komitéen«. 
Artikel 23 
1. Når der henvises til fremgangsmåden i denne artikel, 
finder nedenstående bestemmelser anvendelse. 
2. Kommissionens repræsentant forelægger komitéen et 
udkast til de foranstaltninger, der skal træffes. Komitéen 
afgiver en udtalelse om dette udkast inden for en frist, som 
formanden kan fastsætte under hensyntagen til det pågæl­
dende spørgsmåls hastende karakter. Den udtaler sig med det 
flertal, som er fastsat i Traktatens artikel 148, stk. 2, for 
vedtagelse af de afgørelser, som Rådet skal træffe på forslag 
af Kommissionen. Under afstemninger i komitéen tillægges 
(!) EFT nr. L 255 af 18. 10. 1968, s. 23. 
30. 12. 89 De Europæiske Fællesskabers Tidende Nr. C 327/33 
de stemmer, der afgives af repræsentanterne for medlemssta­
terne, den vægt, der er fastlagt i nævnte artikel. Formanden 
deltager ikke i afstemningen. 
3. Kommissionen vedtager de påtænkte foranstaltninger, 
når de er i overensstemmelse med komitéens udtalelse. 
4. Er de påtænkte foranstaltninger ikke i overensstem­
melse med komitéens udtalelse, eller hvis der ikke er afgivet 
nogen udtalelse, forelægger Kommissionen straks Rådet et 
forslag til de foranstaltninger, der skal træffes. Rådet træffer 
afgørelse med kvalificeret flertal. 
Har Rådet efter udløbet af en frist på 15 dage regnet fra 
forslagenes forelæggelse for Rådet ikke truffet nogen afgø­
relse, vedtages de foreslåede foranstaltninger af Kommis­
sionen. 
Artikel 24 
1. Når der henvises til fremgangsmåden i denne artikel, 
finder nedenstående bestemmelser anvendelse. 
2. Kommissionens repræsentant forelægger komitéen et 
udkast til de foranstaltninger, der skal træffes. Komitéen 
afgiver en udtalelse om dette udkast inden for en frist, som 
formanden kan fastsætte under hensyntagen til det pågæl­
dende spørgsmåls hastende karakter. Den udtaler sig med det 
flertal, som er fastsat i Traktatens artikel 148, stk. 2, for 
vedtagelse af de afgørelser, som Rådet skal træffe på forslag af Kommissionen. Under afstemninger i komitéen tillægges 
de stemmer, der afgives af repræsentanterne for medlemssta­
terne, den vægt, der er fastlagt i nævnte artikel. Formanden 
deltager ikke i afstemningen. 
3. Kommissionens vedtager de påtænkte foranstaltnin­
ger, når de er i overensstemmelse med komitéens udtal­
else. 
4. Er de påtænkte foranstaltninger ikke i overensstem­
melse med komitéens udtalelse, eller hvis der ikke er afgivet 
nogen udtalelse, forelægger Kommissionen straks Rådet et 
forslag til de foranstaltninger, der skal træffes. Rådet træffer 
afgørelse med kvalificeret flertal. 
Har Rådet efter udløbet af en frist på tre måneder regnet fra 
forslagenes forelæggelse for Rådet ikke truffet nogen afgø­
relse, vedtages de foreslåede foranstaltninger af Kommis­
sionen. 
Artikel 25 
Denne forordning træder i kraft på tredivtedagen efter 
offentliggørelsen i De Europæiske Fællesskabers Tidende. 
Den anvendes fra den 1. januar 1993. 
Denne forordning er bindende i alle enkeltheder og gælder 
umiddelbart i hver medlemsstat. 
BILAG 
KAPITEL I 
Generelle betingelser for virksomheder og kølelagre 
Virksomhederne skal mindst have: 
1. Arbejdslokaler, der er tilstrækkeligt store til, at arbejdet kan foregå under tilfredsstillende forhold. De skal 
være udformet og indrettet således, at der undgås kontamination af produktet. Om nødvendigt skal der 
forefindes særskilte rum, således at arbejdet kan udføres mere hygiejnisk og det kan forhindres, at færdigvaren 
kontamineres på ny. 
2. I lokaler, hvor produkterne tilvirkes, behandles eller forarbejdes: 
a) gulv af vandtæt materiale, der let kan rengøres og desinficeres og har fornødent fald til afløb eller er 
udstyret således, at vand kan fjernes, 
b) glatte, bestandige og vandtætte vægge, der i mindst 2 meters højde skal være dækket med lys beklædning, 
som kan afvaskes. Kanter og hjørner skal være afrundede til gulv eller tilsvarende udformet, 
c) døre af slidstærkt materiale; døre af træ skal på begge sider være beklædt, så de er glatte og 
vandtætte, 
d) lofter, der er rene og lette at holde rene; hvis dette ikke er muligt, skal den indvendige del af 
tagbeklædningen opfylde disse betingelser, 
Nr. C 327/34 De Europæiske Fællesskabers Tidende 30. 12. 89 
e) lugtfri isoleringsmaterialer, der ikke kan rådne, 
f) tilstrækkelig ventilation og om nødvendigt god emudsugning, 
g) tilstrækkelig naturlig eller kusntig belysning, 
h) tilstrækkeligt mange anordninger med varmt vand til vask og desinfektion af hænder og til rengøring af 
værktøj. Til vask af hænder skal disse anordninger have rindende varmt og koldt vand, rengørings- og 
desinfektionsmidler samt hygiejniske midler til at tørre hænder med. Haner, der benyttes af personer, som 
håndterer uindpakkede produkter, må ikke kunne betjenes med hænderne eller armene. 
3. Der skal være tilstrækkeligt mange omklæningsrum med glatte, vandtætte afvaskelige vægge og gulve, 
håndvaske og toiletter med træk og slip. Fra toiletterne må der ikke være direkte adgang til arbejdslokalerne. 
Anordningerne til vask af hænder skal opfylde kravene i punkt 2, litra h). 
4. Passende anordninger til rengøring og desinfektion af udstyr og værktøj. 
5. Tilstrækkelig kapacitet til oplagring af produkterne under passende forhold. Kølerum skal opfylde 
hygiejnekravene. 
7. Udstyr, der udelukkende leverer drikkevand som defineret i direktiv 80/778/EØF (J) om kvaliteten af 
drikkevand. 
Dog kan det undtagelsesvis tillades, at andet vand end drikkevand anvendes til dampfremstilling, brand­
slukning og til køling under forudsætning af, at de dertil installerede rør udelukker, at dette vand kan anvendes 
til andre formål, og ikke medfører risiko for direkte eller indirekte kontamination af produkterne. Rør til 
andet vand end drikkevand skal være klart adskilt fra rørene med drikkevand. 
8. Installationer og udstyr til tilvirkning af produkter af animalsk oprindelse skal vedligeholdes ordentligt og skal 
opfylde følgende krav: 
a) inventar, rør og apparatur eller disse genstandes overflade, der er bestemt til at komme i berøring med 
produkterne, skal være fremstillet af korrosionsbestandigt, glat materiale, som let kan rengøres og 
desinficeres, og som ikke overfører så store mængder stoffer til produkterne, at det kan være 
sundhedsfarligt, fremkalde forandringer i produkternes sammensætning eller have skadelig virkning på 
deres organoleptiske egenskaber, 
b) køle- og fryselagre skal være udstyret med termografer, 
c) varmebehandlingsanlæg skal være udstyret med instrumenter til regulering og registrering af forarbejd-
ningstemperaturen og -tiden. 
9. Virksomhederne skal have eget laboratorium eller have adgang til et laboratorium, der er udstyret således, at 
det efter den kompetente myndigheds mening kan foretage den nødvendige analyse. 
10. Køle- og fryselagre, der ikke er beliggende på en virksomheds område, og hvor uemballerede produkter af 
animalsk oprindelse oplagres, skal opfylde hygiejnekravene. 
KAPITEL II 
Hygiejneforskrifter for virksomheder og virksomhedernes udstyr og personale 
1. Der stilles de strengeste krav om renlighed (personale, lokaler, installationer og udstyr): 
a) det personale, der behandler eller håndterer produkter af animalsk oprindelse, skal være iført rent arbejdstøj 
og skal også have rene hænder. Det er forbudt at ryge i lokaler, hvor produkter af animalsk oprindelse 
håndteres eller oplagres, 
b) ingen dyr, bortset fra slagtedyr, må komme ind på virksomhederne; gnavere, insekter og al slags utøj skal 
systematisk udryddes, 
(») EFT nr. L 229 af 30. 8. 1980, s. 11. 
30. 12. 89 De Europæiske Fællesskabers Tidende Nr. C 327/35 
c) udstyr, beholdere, tanke og installationer, der kommer i berøring med produkter af animalsk oprindelse, skal 
renholdes og skal vaskes, rengøres og desinficeres, når det er nødvendigt og mindst i løbet af hver 
arbejdsdag, 
d) genbrugsemballager skal vaskes, rengøres og desinficeres inden genanvendelse, 
e) det er forbudt personer, der kan overføre smitte — især ved patogener — at arbejde med uemballerede 
produkter af animalsk oprindelse. 
2. Personalet skal udføre alt arbejde hygiejnisk. Der skal træffes passende foranstaltninger til at beskytte 
produkter af animalsk oprindelse mod rekontamination efter behandling. Om nødvendigt indpakkes færdigvaren 
straks efter, at tilvirkningen er afsluttet. 
3. Råvarer, ingredienser til levnedsmidler, tilsætningsstoffer og andre stoffer til tilvirkning af produkterne skal 
være i god stand og opfylde de relevante bestemmelser. 
I arbejdslokaler må der ikke forefindes produkter, tilsætningsstoffer eller kemikalier, medmindre de er bestemt til 
tilvirkning af produkter af animalsk oprindelse eller til rengøring eller vedligeholdelse af udstyr og installa­
tioner. 
4. Kemikalier til rengøring og desinfektion skal være godkendt til formålet. 
5. Lokaler, installationer og udstyr må kun anvendes til produktion af produkter, der ikke er bestemt til 
konsum, på følgende betingelser: 
i) oplagring af råvarer, som er uegnet til konsum, og tilvirkning og oplagring af produkter, som er uegnet til 
konsum, må ikke finde sted på samme tid og på samme sted som for produkter til konsum, 
ii) udstyr, der har været i berøring med varer, som er uegnet til konsum, skal rengøres og desinficeres, inden det 
genanvendes til tilvirkning af produkter af animalsk oprindelse bestemt til konsum, 
iii) råvarerne og færdigvarerne skal identificeres på en sådan måde, at det klart fremgår, at de er uegnet til 
konsum. 
6. Der kræves en heldbredsattest fra alle, der tilvirker eller emballerer produkter af animalsk oprindelse, hvori 
det godtgøres, at der intet er til hinder for denne beskæftigelse. Helbredsattesten skal fornyes hvert år, medmindre 
en anden ordning for lægeundersøgelse af personalet, der giver tilsvarende garantier, anerkendes efter 
fremgangsmåden i artikel 24. 
KAPITEL III 
Sundhedskontrol og tilsyn med produktionen 
De kompetente myndigheder indfører en kontrolordning. Denne kontrolordning omfatter især: 
1 Inspektion af virksomhederne med regelmæssige mellemrum for især at efterprøve: 
a) om betingelserne vedrørende lokaliteter, lokaler, installationer og udstyr opfyldes, 
b) virksomhedernes, faciliteternes og udstyrets renlighed samt personalets hygiejne, 
c) — hvorvidt råvarerne er sunde og egnet til formålet, 
— om produkterne håndteres korrekt, 
— de mikrobiologiske og hygieniske forhold hvad angår produkterne af animalsk oprindelse, 
— forekomst af restkoncentrationer af stoffer med farmakologisk eller hormonal virkning og af 
antibiotika, rensemidler eller andre stoffer, som er skadelige eller, hvis de indtages, kan være farlige 
eller skadelige for menneskers sundhed, hvis disse restkoncentrationer overstiger de tilladte 
niveauer, 
— om mærkerne er anbragt korrekt. 
2. Kontrol af oplagrings- og transportbetingelser. 
Nr. C 327/36 De Europæiske Fællesskabers Tidende 30. 12. 89 
KAPITEL IV 
Indpakning og emballering 
1. Indpaking og emballering skal foretages under tilfredsstillende hygiejneforhold, således at kontamination af 
produkterne af animalsk oprindelse undgås. 
2. Indpakningsmaterialer og emballager skal opfylde alle hygiejnebestemmelserne, især: 
— må de ikke kunne ændre produkternes organoleptiske egenskaber, 
— må de ikke kunne overføre stoffer til produkterne, som er skadelige for menneskers sundhed, og skal opfylde 
betingelserne i Rådets direktiv 76/893/EØF (?) om materialer og genstande, bestemt til at komme i berøring 
med levnedsmidler, 
— skal de være stærke nok til at beskytte produkterne ordentligt. 
3. Indpakningsmaterialer og emballager må ikke genbruges til tilberedningerne og produkterne bortset fra 
beholdere fremstillet af korrosionsfast materiale, der kan genbruges efter rengøring og desinfektion. 
4. Ubrugte indpakningsmaterialer og emballager skal oplagres på et område, der er adskilt fra produktions­
området, og beskyttes mod snavs og kontamination. 
KAPITEL V 
Mærkning af produkter af animalsk oprindelse 
1. Uden at det berører bestemmelserne i direktiv 79/112/EØF om mærkning og præsentationsmåder for 
levnedsmidler bestemt til den endelige forbruger samt om reklame for sådanne levnedsmidler (2), skal det med 
henblik på kontrol være muligt at finde frem til produktionsvirksomheden og det producerede parti. 
Med henblik herpå skal hver pakke produkt af animalsk oprindelse, der forlader virksomheden, på den 
kompetente myndigheds ansvar være mærket med: 
a) en angivelse til identifikation af partiet, 
b) identifikation af produktionsvirksomheden ved hjælp af 
i) en oval indeholdende produktionslandets kendingsbogstaver skrevet med stort og med latinske bogstaver, 
dvs. B, DK, D, EL, ESP, F, IRL, I, L, NL, P eller UK efterfulgt af 
— produktionsvirksomhedens autorisationsnummer og 
— en af følgende forkortelser: EØF, CEE, EEG, EWG, EEC eller EOK; 
bogstaverne og tallene skal være mindst 0,2 mm høje, 
eller 
ii) producentens navn og adresse anført i henhold til direktiv 79/112/EØF. 
Når produktet transporteres uindpakket skal de i litra a) og b) nævnte oplysninger og produkternes art anføres i 
ledsagedokumenterne. 
KAPITEL VI 
Krav gældende for oplagring og transport 
1. Produkter af animalsk oprindelse, der ikke kan oplagres ved stuetemperatur, skal oplagres ved temperaturer, 
der fastlægges af producenten for at sikre produkternes holdbarhed. Ved oplagering under nedkøling skal 
oplageringstemperaturerne registreres, og nedkølingen skal foregå med en sådan hastighed, at produktet når ned 
på den krævede temperatur så hurtigt som muligt. 
(>) EFT nr. L 340 af 9. 12. 1976, s. 19. 
{2) EFT nr. L 33 af 8. 2. 1979, s. 2. 
30. 12. 89 De Europæiske Fællesskabers Tidende Nr. C 327/37 
2. Køretøjer og beholdere til transport af let fordærvelige produkter af animalsk oprindelse skal være udformet 
og udstyret på en sådan måde, at den krævede temperatur kan holdes under hele transportperioden. 
3. Produkter af animalsk oprindelse skal forsendes på en sådan måde, at de er beskyttet mod alt, hvad der kan 
kontaminere dem eller skade dem, idet der tages hensyn til transporttid og -betingelser og til det benyttede 
transportmiddel. 
4. Efter fremgangsmåden i artikel 24 kan Kommissionen fastsætte yderligere betingelser for oplagring og 
transport af specifikke produkter af animalsk oprindelse. 
Forslag til Rådets beslutning om en beskyttelsesordning på veterinærområdet i forbindelse med det 
indre marked 
KOM(89) 493 endelig udg. 
(Forelagt af Kommissionen den 30. oktober 1989) 
(89/C 327/05) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det Euro­
pæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og Sociale 
Udvalg, og 
ud fra følgende betragtninger: 
Fællesskabet skal fastsætte foranstaltninger med henblik på 
gradvis oprettelse af det indre marked i løbet af perioden 
indtil den 31. december 1992; 
hvis de fælles markedsordninger for dyr, animalske produk­
ter, produkter af animalsk oprindelse og i visse "tilfælde 
planter skal kunne fungere harmonisk, forudsætter det, at de 
veterinære hindringer for en øget samhandel i Fællesskabet 
med de pågældende produkter forsvinder; i den forbindelse 
udgør den frie omsætning af landbrugsprodukter et grund­
læggende element i de fælles markedsordninger og bør 
muliggøre en rationalisering af landbrugsproduktionen samt 
den bedst mulige anvendelse af produktionsfaktorerne; 
på veterinærområdet bør der dog fastsættes en ordning til 
beskyttelse af folkesundheden og dyresundheden mod de 
farer, der kan opstå ved spredning af alvorlige dyresyg­
domme; 
Kommissionen har forelagt Rådet et forslag til en forordning 
(EØF) om veterinærkontrol i samhandelen i Fællesskabet med henblik på gennemførelse af det indre marked (*); dette 
forslag indeholder bestemmelser om en beskyttelsesordning 
af midlertidig karakter; 
den beskyttelsesordning, der skal anvendes i forbindelse med 
det indre marked, bør fastlægges allerede nu; 
skal denne ordning kunne fungere på en harmonisk og 
effektiv måde, må de restriktive foranstaltninger træffes af 
myndighederne i den medlemsstat, hvor der er mistanke om 
eller udbrud af den pågældende sygdom; 
for at sikre alle medlemsstater passende garantier må der 
indføres en skærpet kontrol fra Kommissionens side; 
der bør fastsættes procedurer, der sikrer et snævert og 
effektivt samarbejde mellem Kommissionen og medlemssta­
terne inden for Den Stående Veterinærkomité — 
VEDTAGET FØLGENDE BESLUTNING: 
Artikel 1 
1. Medlemsstaterne underretter straks de øvrige med­
lemsstater og Kommissionen, når der på deres område er 
mistanke om eller forekommer smitsomme dyresygdomme, 
der kan udgøre en alvorlig fare for dyrene, eller dyresyg­
domme, der kan overføres til mennesker og udgøre en 
alvorlig fare for folkesundheden. De underretter også Kom­
missionen og de øvrige medlemsstater om de foranstaltning­
er, de har iværksat. Sådanne foranstaltninger skal være af en 
sådan art, at såvel enhver risiko for udbredelse af sygdom­
men på Fællesskabets område som enhver risiko for at skade 
folkesundheden undgås. 
(») EFT nr. C 225 af 31. 8. 1988, s. 4.